ERA-ISLA-DETH-TRESOR-WEB	Sus es arròques escampilhades pera còsta , es ondades se des.heiguien en mil tròci, bramant enrabiades; un tron succedie a un aute tron e ua explosion d’esgluma a ua auta explosion, segonda per segonda, çò que me hec compréner que, se gausaua apressar-me, o auria de perir en tot tumar contra es malhs dera arriba, o degalhar era mia fòrça, sajant d’escalar en vaganaut, es terribles malhs.